CELEX: E2012P0003
Language: sl
Date: 2012-05-21 00:00:00
Title: Zahteva za svetovalno mnenje Sodišča Efte, ki jo je predložilo sodišče Borgarting lagmannsrett dne 21. maja 2012 v zadevi Staten v/Arbeidsdepartementet v Stig Arne Johnsson (Zadeva E-3/12)

25.10.2012   
            
            
               SL
            
            
               Uradni list Evropske unije
            
            
               C 324/12
            
         Zahteva za svetovalno mnenje Sodišča Efte, ki jo je predložilo sodišče Borgarting lagmannsrett dne 21. maja 2012 v zadevi Staten v/Arbeidsdepartementet v Stig Arne Johnsson
   (Zadeva E-3/12)
   2012/C 324/10
   Pri Sodišču Efte je bila z dopisom sodišča Borgarting lagmannsrett (prizivno sodišče v Borgartingu) z dne 21. maja 2012, ki ga je tajništvo Sodišča prejelo 29. maja 2012, vložena zahteva za svetovalno mnenje v zadevi Staten v/Arbeidsdepartementet v Stig Arne Johnsson, glede naslednjih vprašanj:
   Ali je nacionalna zakonodaja, ki za upravičenost do nadomestila za brezposelnost med drugim zahteva dejansko bivanje v državi, združljiva z Uredbo Sveta (EGS) št. 1408/71, katere člen 71(1)(b) zahteva stalno bivanje v pristojni državi (državi zadnje zaposlitve), da bi država tako nadomestilo dodelila tudi v primeru popolnoma brezposelne osebe, ki je med svojo zadnjo zaposlitvijo ostala tam kot „nepravi“ obmejni delavec?
   Ali je za odgovor na to vprašanje relevantno, če:
   
               1.
            
            
               brezposelna oseba živi v državi, ki je blizu pristojne države (države zadnje zaposlitve), tako da se v praksi lahko zglasi na zavodu za zaposlovanje v tej državi, tudi če tam ne prebiva?
            
         
               2.
            
            
               se brezposelna oseba, potem ko se je vrnila v državo članico stalnega prebivališča, prijavi na zavodu za zaposlovanje kot iskalec zaposlitve in tudi zaprosi za nadomestilo za brezposelnost v tej državi?